

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKO VIJEĆE**

**KLASA: 021-05/18-01/7**

**URBROJ: 2198/31-02-18-3**

**U Gračacu, 5. prosinca 2018. g.**

**ZAPISNIK**

11. sjednice Općinskog vijeća Općine Gračac održane 5. prosinca 2018. godine s početkom u 17,00 sati u općinskoj vijećnici.

 Predsjednik Općinskog vijeća Tadija Šišić pozdravlja nazočne te moli Bojanu Fumić za poimenično prozove vijećnike radi utvrđivanja kvoruma.

NAZOČNI: Tadija Šišić, Ružica Tulumović, Viktor Kupčak, Berislav Crepulja, Ivana Tomić, Milorad Stanisavljević, Momir Japundžić, Goran Đekić (napustio sjednicu nakon 1. točke dnevnog reda), Nebojša Rađenović, Slavica Miličić, Rade Dubajić.

NENAZOČNI: Tomo Delač, Kata Brčina (nazočna sjednici nakon početnog prozivanja, od 1. točke dnevnog reda do kraja).

Pri prozivanju je nazočno 11 od 13 vijećnika, stoga postoji kvorum za pravovaljano održavanje sjednice.

OSTALI NAZOČNI: zamjenici općinske načelnice Robert Juko i Rajka Rađenović, pročelnica Jedinstvenog upravnog odjela Općine Gračac Bojana Fumić, službenice Nikolina Benić, Nataša Tunjić, Anka Šulentić, Svjetlana Valjin, v. d. ravnateljica Knjižnice i čitaonice Gračac Soka Stanisavljević, ravnateljica Dječjeg vrtića „Baltazar“ Katarina Jurić, direktor „Gračac čistoća“ d.o.o. i „Gračac vodovod i odvodnja“ d.o.o. Marko Gale. Općinska načelnica nazočna je od kraja 1. točke dnevnog reda.

Predsjednik otvara aktualni sat u 17,10. Upoznaje vijećnike da je načelnica trenutno nenazočna jer je morala službeno u Zagrebu radi obnove zgrada o kojoj se razgovaralo i zadnji puta, ali pitanja će se zapisati ili će odgovoriti netko od njezinih izvjestitelja. Javljaju se vijećnici Nebojša Rađenović i Goran Đekić. Goran Đekić odustaje od pitanja, pitat će načelnicu drugi put. Nebojša Rađenović: da li se u Dalmatinskoj ulici u Srbu završilo, da li je gotovo ili će se još raditi slivnici i s koliko sredstava je Općina sudjelovala? Svjetlana Valjin: 619 tisuća kuna je bila vrijednost, a prijavom na Ministarstvo regionalnog razvoja ostvarili smo 350 tisuća kuna kao udio sufinanciranja, izrađeno je izvješće i završava se s radovima. Nebojša Rađenović: šahtovi su zatrpani? Svjetlana Valjin- stručni nadzor je dao mišljenje, smatra se konačnim. Nebojša Rađenović- opet će biti isti problem za par godina.

Kako više nije bilo prijava za aktualni sat, predsjedatelj zaključuje raspravu u 17,15. Predlaže

**DNEVNI RED:**

1. Prijedlog Proračuna Općine Gračac za 2019. godinu i Projekcija Proračuna Općine

 Gračac za 2020- 2021. g.

2. Prijedlog Odluke o izvršavanju Proračuna Općine Gračac za 2019. godinu

3. Prijedlog Programa održavanja komunalne infrastrukture za 2019. godinu

4. Prijedlog Programa građenja komunalne infrastrukture na području Općine Gračac

 za 2019. g.

5. Prijedlog Programa utroška sredstava od prodaje obiteljske kuće ili stana u državnom

 vlasništvu na području Općine Gračac u 2019.

6. Prijedlog Programa utroška sredstava naknade za zadržavanje nezakonito izgrađene

 zgrade u prostoru za 2019. godinu

7. Prijedlog Programa utroška šumskog doprinosa za 2019. godinu

8. Prijedlog Programa utroška sredstava od zakupa, prodaje, prodaje izravnom pogodbom,

 privremenog korištenja i davanja na korištenje izravnom pogodbom i naknade za

 promjenu namjene poljoprivrednog zemljišta u vlasništvu Republike Hrvatske za 2019. g.

9. Prijedlog Socijalnog programa Općine Gračac za 2019. godinu

10. Prijedlog Programa javnih potreba u sportu Općine Gračac za 2019. godinu

11. Prijedlog Programa javnih potreba u školstvu, predškolskom odgoju i obrazovanju

 za 2019. godinu

12. Prijedlog javnih potreba u kulturi i religiji Općine Gračac za 2019. godinu

13. Prijedlog Odluke o raspoređivanju sredstava političkim strankama i članovima

 Općinskog vijeća izabranim s liste grupe birača iz Proračuna Općine Gračac

 u 2019. godini

14. Prijedlog Odluke po raspisanom natječaju za ravnatelja Knjižnice i čitaonice Gračac

15. Prijedlog Godišnjeg plana razvoja sustava civilne zaštite Općine Gračac

 za 2019. godinu s financijskim učincima za razdoblje 2019-2021.godine

Na predloženi dnevni red nema primjedbi niti prijedloga za izmjene i dopune. Vijećnici isti jednoglasno usvajaju (s 11 ZA od ukupno 11 nazočnih), tako da glasi:

**DNEVNI RED:**

1. Prijedlog Proračuna Općine Gračac za 2019. godinu i Projekcija Proračuna Općine

 Gračac za 2020- 2021. g.

2. Prijedlog Odluke o izvršavanju Proračuna Općine Gračac za 2019. godinu

3. Prijedlog Programa održavanja komunalne infrastrukture za 2019. godinu

4. Prijedlog Programa građenja komunalne infrastrukture na području Općine Gračac

 za 2019. g.

5. Prijedlog Programa utroška sredstava od prodaje obiteljske kuće ili stana u državnom

 vlasništvu na području Općine Gračac u 2019.

6. Prijedlog Programa utroška sredstava naknade za zadržavanje nezakonito izgrađene

 zgrade u prostoru za 2019. godinu

7. Prijedlog Programa utroška šumskog doprinosa za 2019. godinu

8. Prijedlog Programa utroška sredstava od zakupa, prodaje, prodaje izravnom pogodbom,

 privremenog korištenja i davanja na korištenje izravnom pogodbom i naknade za

 promjenu namjene poljoprivrednog zemljišta u vlasništvu Republike Hrvatske za 2019. g.

9. Prijedlog Socijalnog programa Općine Gračac za 2019. godinu

10. Prijedlog Programa javnih potreba u sportu Općine Gračac za 2019. godinu

11. Prijedlog Programa javnih potreba u školstvu, predškolskom odgoju i obrazovanju

 za 2019. godinu

12. Prijedlog javnih potreba u kulturi i religiji Općine Gračac za 2019. godinu

13. Prijedlog Odluke o raspoređivanju sredstava političkim strankama i članovima

 Općinskog vijeća izabranim s liste grupe birača iz Proračuna Općine Gračac

 u 2019. godini

14. Prijedlog Odluke po raspisanom natječaju za ravnatelja Knjižnice i čitaonice Gračac

15. Prijedlog Godišnjeg plana razvoja sustava civilne zaštite Općine Gračac

 za 2019. godinu s financijskim učincima za razdoblje 2019-2021.godine

Predsjednik poziva vijećnike da se izjasne o eventualnim primjedbama na zapisnik s prethodne, 10. sjednice Općinskog vijeća. Primjedbi nema te se stoga zapisnik smatra jednoglasno usvojenim.

**Ad/1**

Prijedlog Proračuna Općine Gračac za 2019. godinu i Projekcija Proračuna Općine Gračac za 2020- 2021. g. Ispred općinske načelnice kao predlagatelja prijedlog izlaže Nikolina Benić, voditeljica Odsjeka za proračun i financije: proračun je planiran u iznosu od preko 21 milijuna kuna te su u isti uvršteni i svi naši proračunski korisnici te ostali koji koriste sredstva, pri čemu je 5 proračunskih korisnika koje financiramo putem ovog proračuna, zatim naša trgovačka društva kojima sufinanciramo kapitalna ulaganja. Što se tiče projekata i mjera, koji su prikazani u proračunu, tu su npr. mjere potpora za poduzetnike, u poljoprivredi, Centar za posjetitelje, nabava spremnika za odvojeno prikupljanje otpada, uređenje okućnica zgrada, proširenje i modernizacije mreže javne rasvjete, opremanje trgovačkog društva, seljačka tržnica. Vijećnica Kata Brčina dolazi na sjednicu u 17,22 tako da je nazočno 12 od 13 vijećnika. Nikolina Benić- tu su rashodi za Dom zdravlja, uređenje parka, ceste, rušenje, vidikovac Gradina, sufinanciramo dio projektne dokumentacije; zatim javne potrebe u sportu- tu su pozivi udrugama, sportska natjecanja i manifestacije, javne potrebe u kulturi, Sajam jeseni, sanacija vanjske ovojnice, javne potrebe u školstvu i predškolskom odgoju, za igralište vrtića već su odobrena sredstva 550 tisuća kuna, tu je i dalje stipendiranje studenata, srednjoškolaca, predškole, škole na temelju zahtjeva, socijalni program- stari i nemoćni ili natječajima ili kroz socijalni program, tu su božićnice, ogrjev, udžbenici i pribor, što se tiče javnih radova, opet ih planiramo, program raspolaganja poljoprivrednim zemljištem- nabava programa. Što se tiče proračunskih korisnika kao što je JVP- 3.415.000,00 od čega 54 tisuće vlastitih prihoda. Moram napomenuti plan je izrađen po njihovim financijskim planovima koje su nam dostavili. Objašnjava udjele u prihodima i planirane rashode Dječjeg vrtića „Baltazar“ i Knjižnice i čitaonice Gračac, Vijeća srpske nacionalne manjine i Mjesnog odbora Srb. Predsjednik otvara raspravu: Ružica Tulumović: pitala bi za osnovnu školu, 26 tisuća kuna, da li je samo za osnovnu školu? Nikolina Benić- ne, to je za obje škole. Ružica Tulumović- da li se planirana sredstva u potpunosti ostvare? Nikolina Benić- ne bude problema ako ih traže. Ružica Tulumović- ravnateljica je pitala za tribine, da li je bitno za koju stavku je tražila? Nikolina Benić- škola traži za što treba, jedina je razlika je li tekuća ili kapitalna potpora. Ružica Tulumović: bibliobus je, znači, posebno. Kako više nije bilo prijava za raspravu niti prijedloga, vijećnici glasuju o prijedlogu općinske načelnice te s 10 za, 1 protiv, 1 uzdržan- većinom glasova (10 od ukupno 12 nazočnih vijećnika), usvajanju prijedlog te donose

**Proračun Općine Gračac za 2019. godinu**

**i Projekcije Proračuna Općine Gračac za 2020- 2021. g.**

 koji se prilaže i sastavni je dio ovog zapisnika.

Načelnica dolazi na sjednicu u 17,33. Vijećnik Goran Đekić odlazi sa sjednice u 17,34.

**Ad/2**

Prijedlog Odluke o izvršavanju Proračuna Općine Gračac za 2019. godinu. Objašnjava Nikolina Benić: u Odluku je, između ostalog, uvršten iznos zalihe, izmjene vezane uz korisnike oko obveza i procedura izmjena njihovih financijskih planova. Korisnici su dužni dostavljati zahtjeve na mjesečnoj razini ili za kapitalna ulaganja po potrebi, zahtjevi trebaju biti iskazani po ekonomskoj klasifikaciji. U čl. 15. uvršteni su postupci kod promjene prihoda i rashoda, pri čemu su dužni pristupati izmjenama. Rashodi se ne smiju izvršavati iznad ostvarenih prihoda, jer ih inače neće biti u mogućnosti podmiriti. Kao i svake godine, poslane su im upute s limitima, najveći udio je financiran iz proračuna. Ostale pravne osobe koje koriste sredstva svake godine tražimo izvješća, trgovačka društva i vjerske zajednice nisu ih obavezne dostavljati na tim obrascima, ali izvješća tražimo. Prijava za raspravu nema. Vijećnici glasuju te s 10 za, 0 protiv, 1 uzdržan- većinom glasova (10 od ukupno 11 nazočnih vijećnika), usvajanju prijedlog te donose

**Odluku o izvršavanju Proračuna Općine Gračac za 2019. godinu**

 koja se prilaže i sastavni je dio ovog zapisnika.

Prije prelaska na 3 točku dnevnog reda predsjednik daje riječ načelnici koja se ispričava što je kasnila, ali jučer je došao poziv za potpisivanje ugovora u Ministarstvu regionalnog razvoja, a s druge strane, kao što smo imali pitanje i zadnji put, već dugo se borimo sa stambenim zgradama. Radi se o jednom ozbiljnom zahvatu, stvorio se jedan program suzbijanja energetskog siromaštva kroz energetsku obnovu na potpomognutom području 2018-2020. koji je trebao ići na sutrašnju sjednicu u Karlovcu, ali ipak je u rasporedu za idući tjedan kada bi trebao biti usvojen od strane Vlade RH za fasade i krovišta.

**Ad/3**

Prijedlog Programa održavanja komunalne infrastrukture za 2019. godinu. Svjetlana Valjin- uz pisani prijedlog, kao i prijedlog programa gradnje, dano je pisano obrazloženje. Radi se o novom Zakonu o komunalnom gospodarstvu te se program donose paralelno s proračunom. Dalje sve obveze izvještavanja ostaju iste, sklapamo ugovor s trgovačkim društvom koje će program provoditi. Rasprava: Nebojša Rađenović- groblja- dodana su dva nova groblja, tko je inzistirao da se doda groblje Vrtline? Svjetlana Valjin: sve građevine od komunalnog značaja dužni smo evidentirati, postupno ih uvoditi, održavati, dio cesta smo unijeli u registar, tako da u njemu stalno raste kvadratura. Nebojša Rađenović: neka su počela rasti, pravoslavno je opalo. Svjetlana Valjin- podaci su sada iz registra nekretnina. Nebojša Rađenović- groblje niti jednom nije bilo pokošeno, možda 30%. Svjetlana Valjin- nešto su i javni radovi. Nebojša Rađenović- ljudi ne bi željeli da se ovo groblje Vrtline održava. Rade Dubajić- groblja su bila bolje održavana kad su mještani održavali, kad sam ja vodio javne radove bilo je bolje. Vijećnici glasuju te s 10 za, 1 protiv, 0 uzdržanih- većinom glasova (10 od ukupno 11 nazočnih vijećnika), usvajanju prijedlog te donose

**Program održavanja komunalne infrastrukture za 2019. godinu**

koji se prilaže i sastavni je dio ovog zapisnika.

**Ad/4**

Prijedlog Programa građenja komunalne infrastrukture na području Općine Gračac za 2019. g. Svjetlana Valjin- u programu su pojedinačno navedene građevine, izvori sredstava, postoji pisano obrazloženje. Prijava za raspravu nema. Vijećnici glasuju te s 10 za, 0 protiv, 1 uzdržan- većinom glasova (10 od ukupno 11 nazočnih vijećnika), usvajanju prijedlog te donose

Program građenja komunalne infrastrukture na području Općine Gračac za 2019. g.

koji se prilaže i sastavni je dio ovog zapisnika.

**Ad/5**

Prijedlog Programa utroška sredstava od prodaje obiteljske kuće ili stana u državnom vlasništvu na području Općine Gračac u 2019. godini. Ukratko izlaže Svjetlana Valjin. Bojana Fumić napominje da je upravo izglasan novi Zakon o stambenom zbrinjavanju na potpomognutim područjima. Prijava za raspravu nema. Vijećnici glasuju te s 10 za, 0 protiv, 1 uzdržan- većinom glasova (10 od ukupno 11 nazočnih vijećnika), usvajanju prijedlog te donose

Program utroška sredstava od prodaje obiteljske kuće ili stana

 u državnom vlasništvu na području Općine Gračac u 2019.

koji se prilaže i sastavni je dio ovog zapisnika.

**Ad/6**

Prijedlog Programa utroška sredstava naknade za zadržavanje nezakonito izgrađene zgrade u prostoru za 2019. godinu Svjetlana Valjin: naknada se koristi za poboljšanje stanja u prostoru. Prijava za raspravu nema. Vijećnici glasuju te s 10 za, 0 protiv, 1 uzdržan- većinom glasova (10 od ukupno 11 nazočnih vijećnika), usvajanju prijedlog te donose

Program utroška sredstava naknade za zadržavanje

nezakonito izgrađene zgrade u prostoru za 2019. godinu

koji se prilaže i sastavni je dio ovog zapisnika.

**Ad/7**

Prijedlog Programa utroška šumskog doprinosa za 2019. godinu. Svjetlana Valjin- zakonskim izmjenama sada nam ide veći udio. Prijava za raspravu nema. Vijećnici glasuju te s 10 za, 0 protiv, 1 uzdržan- većinom glasova (10 od ukupno 11 nazočnih vijećnika), usvajanju prijedlog te donose

Program utroška šumskog doprinosa za 2019. godinu

koji se prilaže i sastavni je dio ovog zapisnika.

**Ad/8**

Prijedlog Programa utroška sredstava od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom i naknade za promjenu namjene poljoprivrednog zemljišta u vlasništvu Republike Hrvatske za 2019. Svjetlana Valjin- novi zakon, ima nekih izmjena, sanacija odlagališta, higijeničarska služba, poljoprivrednici, sanacija poljskih puteva. Rasprava: Slavica Miličić: što je ovo poticanje mjera u poljoprivrednicima? Načelnica- kad budu zahtjevi, program kad subvencija kad se odobri, kad se odluči što subvencionirati, ne mogu se ni ti programi donositi mimo zakona. Anka Šulentić- pretpostavimo da postoji interes npr. za revitalizaciju šljive, tada će se subvencionirati npr. nabava sadnog materijala. Prije nekoliko godina imala sam neke zahtjeve. Anka Šulentić: za to su namijenjena sredstva koja se uprihoduju od zakupa, ali ima određenih ugovora koje država još uvijek duguje poljoprivrednicima. Napravit ćemo program, raspisati poziv. Načelnica- otkad su počeli poticaji nitko se niti javio. Slavica Miličić- možda nisu niti znali. Načelnica- kad smo ostvarili prihode znali smo ih rebalansom prebaciti na poljske puteve. Bojana Fumić- program poticanja gospodarstva je mimo toga, on je posebno planiran. Vijećnici glasuju te s 10 za, 0 protiv, 1 uzdržan- većinom glasova (10 od ukupno 11 nazočnih vijećnika), usvajanju prijedlog te donose

Program utroška sredstava **od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom**

 **i naknade za promjenu namjene poljoprivrednog zemljišta**

 **u vlasništvu Republike Hrvatske za 2019. g.**

koji se prilaže i sastavni je dio ovog zapisnika.

**Ad/9**

Prijedlog Socijalnog programa Općine Gračac za 2019. godinu. Ispred predlagatelja izvješćuje Anka Šulentić- imamo određenih izmjena, podigli smo kriterij prihoda kod oslobađanja od komunalne naknade, iznos za samca smo podigli na 1500, dvočlana obitelj je sada 2100 kuna, sredstva su raspoređena kome što ide, dio sredstava udrugama natječajem. Prijava za raspravu nema. Bojana Fumić: obzirom na najave da će se od iduće godine sredstva za udžbenike možda osigurati u državnom proračunu, ukoliko se to dogodi preimenovat će se ta stavka na bilježnice i pribor. Vijećnici s 11 ZA, 0 protiv, 0 uzdržanih- jednoglasno (od ukupno 11 nazočnih) usvajaju prijedlog te donose

Socijalni program Općine Gračac za 2019. godinu

koji se prilaže i sastavni je dio ovog zapisnika.

**Ad/10**

Prijedlog Programa javnih potreba u sportu Općine Gračac za 2019. godinu. Izvjestitelj Anka Šulentić. Prijava za raspravu nema. Vijećnici s 11 ZA, 0 protiv, 0 uzdržanih- jednoglasno (od ukupno 11 nazočnih) usvajaju prijedlog te donose

Program javnih potreba u sportu Općine Gračac za 2019. godinu

koji se prilaže i sastavni je dio ovog zapisnika.

**Ad/11**

Prijedlog Programa javnih potreba u školstvu, predškolskom odgoju i obrazovanju za 2019. godinu. Izvjestitelj Anka Šulentić. Prijava za raspravu nema. Vijećnici s 11 ZA, 0 protiv, 0 uzdržanih- jednoglasno (od ukupno 11 nazočnih) usvajaju prijedlog te donose

Program javnih potreba u školstvu, predškolskom odgoju

 i obrazovanju za 2019. godinu

koji se prilaže i sastavni je dio ovog zapisnika.

**Ad/12**

Prijedlog javnih potreba u kulturi i religiji Općine Gračac za 2019. godinu. Izvjestitelj Anka Šulentić. Prijava za raspravu nema. Vijećnici s 11 ZA, 0 protiv, 0 uzdržanih- jednoglasno (od ukupno 11 nazočnih) usvajaju prijedlog te donose

Program **javnih potreba u kulturi i religiji Općine Gračac za 2019. godinu**

koji se prilaže i sastavni je dio ovog zapisnika.

**Ad/13**

Prijedlog Odluke o raspoređivanju sredstava političkim strankama i članovima Općinskog vijeća izabranim s liste grupe birača iz Proračuna Općine Gračac u 2019. godini. Izvjestitelj je Bojana Fumić. Odlukom se sukladno zakonu vrši raspored proračunom osiguranih sredstava ovisno o broju vijećnika i vijećnica. Prijava za raspravu nema. Vijećnici s 11 ZA, 0 protiv, 0 uzdržanih- jednoglasno (od ukupno 11 nazočnih) usvajaju prijedlog te donose

Odluku o raspoređivanju sredstava političkim strankama i članovima

Općinskog vijeća izabranim s liste grupe birača

iz Proračuna Općine Gračac u 2019. godini

koja se prilaže i sastavni je dio ovog zapisnika.

**Ad/14**

Prijedlog Odluke po raspisanom natječaju za ravnatelja Knjižnice i čitaonice Gračac. Predsjednik određuje stanku u 18,10 radi održavanja sjednice Komisije za izbor i imenovanje. Sjednica se nakon stanke nastavlja u 18,25. Ivana Tomić kao predsjednica ispred Komisije za izbor i imenovanje upoznaje vijećnike da je po raspisanom natječaju pristigla samo jedna prijava, Soke Stanisavljević iz Gračaca koja je bila potpuna. Priložen je i dokaz o stručnom zvanju knjižničara, prijedlog je Komisije da se ista imenuje ravnateljem s današnjim danom. Prijava za raspravu nema. Vijećnici glasuju te s 10 za, 0 protiv, 1 uzdržan- većinom glasova (10 od ukupno 11 nazočnih vijećnika), usvajanju prijedlog te donose

**Odluku o imenovanju ravnatelja**

**Knjižnice i čitaonice Gračac**

koja se prilaže i sastavni je dio ovog zapisnika.

**Ad/15**

Prijedlog Godišnjeg plana razvoja sustava civilne zaštite Općine Gračac za 2019. godinu s financijskim učincima za razdoblje 2019-2021.godine. Izvjestitelj Anka Šulentić, koja navodi da je to zakonska obveza te da će biti nekih izmjena oko procjena. Prijava za raspravu nema. Vijećnici s 11 ZA, 0 protiv, 0 uzdržanih- jednoglasno (od ukupno 11 nazočnih) usvajaju prijedlog te donose

**Godišnji plan razvoja sustava civilne zaštite Općine Gračac**

**za 2019. godinu s financijskim učincima za razdoblje 2019-2021.godine**

koji se prilaže i sastavni je dio ovog zapisnika.

Predsjednik zaključuje sjednicu u 18,30 sati, uz napomenu da očekuju da će ubrzo biti još jedna radna sjednica prije blagdana.

**ZAPISNIČAR: PREDSJEDNIK:**

**Bojana Fumić, mag. iur. Tadija Šišić, dipl. iur.**